  Виталий Пронин Туспуктэм udmurt.ru сайтысь Удмуртиысь гидрометцентрлэн ивортэмезъя, толшоре Удмуртиын, рекорд пуктыса, уно лымы усиз. Кылсярысь, 2-тӥ толшоре – 8,5 мм, та дырозь тужгес но трос лымы 1971-тӥ арын усиз – 7,5 мм. Тулыспалэ но лымы усемысь уз дугды. Муниципалитетъёслэн йыръёсынызы арнялы быдэ ортчись совещаниын Удмуртилэн Тӧроез Александр Бречалов пусйиз, лымы сузясьёс уен-нуналэн ужало шуыса. Югдурез чакласа возёно, кылдӥсь шуг-секытъёсты дырыз дыръя тупатоно. Озьы ик Александр Бречалов пусйиз, калыклэн вазиськонъёсыныз но ужаны азьланьтоно шуыса. Улосэн кивалтонъя центр пусъе, али сюресъёсты сузянэн герӟаськем юанъёс ичигес ни. Сюресъёсысь сяна Удмуртилэн Тӧроез куриз корка котырысь но лымыез сузяса возьыны. Теги: лымысузян  